شەفەق نیوز/ سەرچەوەیگ ئەمنی، ئمڕوو سێشەممە، خەوەردا لە زەخمداری چوار پۆلیس فیدراڵی وە تەقینەوەی بۆمبیگ لە کەرکوک.
سەرچەوەگە ئەمنی ئەرا ئاژانس شەفەق نیوز وت: تەقینەوەگە  ماشینیگ سەر وە پۆلیس فیدراڵی تیپ پەنجەم لە دووڵ زەعیتون لە کەرکوک کردە ئامانج، بۊیە هووکار زەخمداری ٤ ئەندام.
دۊیەشەو دوشەممە، وە تەقینەوەی بۆمبیگ وە ماشین سەربازیگ جۊر هەمەر سەر وە سوپای عراق لە مابەین ئاوایەیل تالعەت رمل و بوشەهاب سەر وە قەزای داقوق لە کەرکوک  سێ قوربانی لە سوپای عراقی کەفت.
